Штогод некалькі маладых спецыялістаў уключаюцца ў педагагічную дзейнасць Дашкольнага цэнтра развіцця дзіцяці Мастоў. Яны пэўным чынам уплываюць на “амаладжэнне” калектыву і ўносяць новы, свежы струмень у яго педагагічнае жыццё. Яны розныя: смелыя і сарамлівыя, амбіцыйныя і няўпэўненыя, але ўсіх іх аб’ядноўвае адно — адсутнасць неабходнага педагагічнага вопыту. І наша задача — дапамагчы ім адаптавацца ў заўтрашнім дні, каб яны не расчараваліся ў выбары прафесіі, а, наадварот, сталі наватарамі і элітай педагагічнага калектыву.